stanford-oval/wikipedia huggingface dataset:
Nauplios (argonautti)

Nauplioksen kosto Frans I:sen galleriassa Fontainebleaun palatsissa
Nauplios (m.kreik. Ναύπλιος) oli kreikkalaisessa mytologiassa Euboian kuningas Klytoneuksen poika ja naimisissa joko Klymenen, Filyran tai Hesionen kanssa. Puolisonsa kanssa hän sai lapset Palamedes, Oiaks ja Nausimedon.
Kreetan kuninkaan Katreuksen saatua oraakkelilta ennustuksen, jonka mukaan joku hänen lapsistaan murhaisi hänet, hän kauhuissaan antoi tyttärensä Airopen ja Klymenen Naupliokselle myytäväksi kaukaiseen maahan. Nauplios antoi Airopen vaimoksi Pleistheneelle ja nai itse Klymenen. Heidän pojistaan Palamedes juonittiin näyttämään petturilta Troijan sodassa ja kivitettiin kuoliaaksi. Nauplios piti poikansa tuomiota epäoikeudenmukaisena ja katkeroituneena vannoi kostoa kuningas Agamemnonille ja muille Kreikan sotapäälliköille. Kreikkalaisten purjehtiessa takaisin kotiinsa Troijasta Nauplios sytytti merkkitulia Euboian vuoristolle, jolloin monet laivoista erehtyivät pitämään niitä jo perille päässeiden heille avuksi laittamina merkkeinä, jolloin laivat haaksirikkoutuivat petolliselle rannikolle, ja niiden miehistöt saivat surmansa. Tämän lisäksi hän lähetti valheellisia viestejä Troijassa taistelevien sotureiden puolisoille saaden heidät – mukaan lukien Agamemnonin puoliso Klytaimnestra ja Idomeneuksen puoliso Meda – siten uskottomiksi miehilleen näiden poissa ollessa.
Nauplios osallistui myös argonauttien retkeen. Hänen kerrottiin olleen ensimmäinen, joka havaitsi Ison karhun tähdistön.
Nauplios sekoittuu ajoittain antiikin kirjoituksissa saman nimisen esi-isänsä kanssa.
MyTravel Airways

MyTravel Airways (Airbus A320) Maltan kansainvälisellä lentoasemalla.
MyTravel Airways -nimeä on käyttänyt kaksi eri lentoyhtiötä: brittiläinen MyTravel Airways Ltd ja tanskalainen MyTravel Airways A/S. Molemmat yhtiöt omisti brittiläinen matkailualan yritys MyTravel Group plc. Tämä yhtiö yhdistyi tammikuussa 2007 Thomas Cook AG:n kanssa muodostaen Thomas Cook Group plc -yhtiön. Yhdistymisen jälkeen brittiläinen MyTravel Airways liitettiin  osaksi Thomas Cook Airlines -yhtiötä ja tanskalainen MyTravel Airways sai nimekseen Thomas Cook Airlines Scandinavia.
Mokkaluikero

| Mokkaluikero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Blennioidei
Heimo::  Luikerot Blenniidae
Suku::  Atrosalarias
Laji::  fuscus
Kaksiosainen nimi
 Atrosalarias fuscus  (Rüppel, 1838) 
Katso myös
   Mokkaluikero Commonsissa 
Infobox OKNimi-testi OKIUCN-testi OK: 
Mokkaluikero (Atrosalarias fuscus) on  luikeroihin kuuluva kala.
Koko ja ulkonäkö

Mokkaluikero kasvaa noin 10 cm pitkäksi. Selkäevä kohoaa komeana harjana lähes koko selän pituudelta. Väritys on yleensä tumman ruskeansävyinen, myös oranssiin vivahtavia kantoja esiintyy. Koiras muuttaa väriään kutuaikana.
Alkuperä

Mokkaluikero elää luonnossa Tyynenmeren ja Intian valtameren länsiosissa.
Käyttäytyminen

Mokkaluikero viihtyy altaassa, jossa on paljon suojapaikkoja. Se saattaa nyppiä korallien polyyppejä ja simpukoiden vaippaa.
Ravinto

Mokkaluikero syö luonnossa enimmäkseen levää.
Aiheesta muualla

Atrosalarias fuscus (peilipalvelin) FishBase. Froese, R. & Pauly, D. (toim.). (englanniksi)
Mississauga

| Mississauga |
| --- | --- |
 Näkymä kaupunkiin.
 Mississauga Peelin piirikunnan kartalla
 Mississauga
 Koordinaatit: 43°35′N, 79°38′W 
Valtio:   Kanada
Provinssi:   Ontario
Piirikunta:  Peel
Perustettu:  1974
Väkiluku (2016):  721 599
 
 www.mississauga.ca 
Infobox OKVirheellinen NIMI-arvo: 
Mississauga ([ˌmɪsɪˈsɔːɡə]  Kuuntele ääntämys (ohje)) on kaupunki Ontarion provinssissa Kanadassa Toronton kaupungin lounaispuolella. Mississauga kasvoi maaseudusta kaupungiksi Toronton vauhdittamana vasta toisen maailmansodan jälkeen ja nykyisin se on yksi Kanadan nopeimmin kasvavista kaupungeista. Vuoden 2016 väestönlaskennan mukaan Mississaugan asukasluku oli 721 599.
Maantiede

Mississauge sijaitsee Ontarion provinssin koillisosassa heti Toronton kaupungista lounaaseen Ontariojärven rannalla.
Historia

Nykyisen Mississaugan alkuperäisasukkaita olivat mississauga-intiaanit. Paikalliset intiaanit tekivät kauppaa ranskalaisten turkiskauppiaiden kanssa Creditjoen suulla aina vuoteen 1805 saakka, jolloin britit ostivat joen suun ja sitä ympäröineen alueen. Siirtolaisia alkoi saapua alueelle Britanniasta ja Yhdysvalloista vuonna 1806. Siirtolaisten määrän kasvaessa britit päättivät ostaa loputkin mississaugojen omistamista alueista ja heidät siirrettiin reservaattiin joen suulta pohjoiseen, sekä sieltä edelleen vuonna 1847 nykyiseen Grand Riverin reservaattiin. Mississaugassa siirtolaiset asettuivat useisiin eri kyliin, kuten Cooksville, Dixie, Erindale, Streetsville ja Meadowvale. Hallinnollisesti alue oli nimeltään Toronto Township. Sen asukasluku oli vuonna 1850 noin 7 500 ja vuonna 1945 noin 15 000.
Nykyisen Mississaugan silloinen maaseutu alkoi kehittyä kaupungiksi varsinaisesti vasta toisen maailmansodan jälkeen, jolloin autojen ja päällystettyjen teiden kehitys mahdollisti suuremman Toronton asukkaiden muuttaa kauemmaksi itse kaupungista esikaupunkialueille halvemman asumisen perässä. Alueelle alkoi kohota kerrostaloasuntoja, toimistorakennuksia ja kauppakeskuksia. Vuonna 1968 alueen asukasluku oli jo 100 000 ja kaupunki Mississaugasta tehtiin hallinnollisesti vuonna 1974. Mississauga on edelleen yksi Kanadan nopeimmin kasvavista kaupungeista.
Talous

Mississauga on yksi Kanadan johtavista teollisuuden ja kaupan keskuksista. Kaupungissa on esimerkiksi lentokone- ja autoteollisuutta, petrokemia- ja lääketeollisuutta, sekä teräs- ja rakennusmateriaaliteollisuutta. Rekisteröityjä yrityksiä kaupungissa on lähes 55 000 ja ne työllistävät yli 425 000 henkilöä. Monien kanadalaisten yritysten päätoimistot sijaitsevat Mississauga. Fortune 500 Kanadan luettelon johtavista kanadalaisyrityksistä 61 pitää pääkonttoriaan tai huomattavaa sivukonttoriaan Mississaugassa.
Liikenne

Mississaugassa sijaitsee Kanadan vilkasliikenteisin lentoasema Toronton Pearsonin kansainvälinen lentoasema, minkä lisäksi kaupunkiin kulkee kaksi kansallista rautatietä. Kaupungin läpi kulkee merkittäviä valtateitä ja Ontariojärven rannalla on satama.
Väestö

Mississaugan asukasluku oli Kanadan vuoden 2016 väestönlaskennan mukaan 721 599 ja vuoden 2011 vastaavan laskennan mukaan 713 443.
Vuonna 2016 kaupungin asukkaista 329 990 puhui äidinkielenään englantia ja 7 015 ranskaa. 342 810 henkilöä puhui äidinkielenään jotakin muuta kieltä, kuin kahta virallista kieltä. Suurimpien vieraiden kielten joukossa olivat urdu (38 575), arabia (2 900), puola (26 610), mandariinikiina (23 275) tagalog (20 325) ja pandžabi (20 235).
Kaupungin asukkaista 381 730 oli maahanmuuttajataustaisia. Eniten maahanmuuttajia oli saapunut Intiasta (54 630), Pakistanista (35 855), Filippiineiltä (28 330), Kiinasta (23 110) ja Puolasta (21 685).
Aiheesta muualla

Kuvia tai muita tiedostoja aiheesta Mississauga Wikimedia Commonsissa
Mississaugan kartta.
Ontario Highway 401 Mississaugassa.
Molly

| Molly |
| --- | --- |
Nimipäivä:   
– suomenkielinen:  –
– ruotsinkielinen:  15. elokuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Maria
Infobox OKNimi-testi OK: 
Molly on englantilainen naisen nimi, joka on alkujaan syntynyt diminutiivimuotona nimestä Maria ja sen vanhemmista mukaelmista Malle ja Molle.
Suomessa nimi Molly on vuoden 2019 loppuun mennessä annettu noin 320 henkilölle, joista suurin osa on 2010-luvulla syntyneitä. Vuodesta 2015 lähtien Mollyn nimipäivä on suomen­ruotsalaisen kalenterin mukaan 15. elokuuta.
Tunnettuja Molly-nimisiä

Molly Bloom (s. 1978), yhdysvaltalainen yrittäjä ja muistelmakirjailija, päähenkilö rikosdraamaelokuvassa Molly's Game
Molly Brant, Konwatsi'tsiaienni (1736–1796), mohawk-nainen, Sir William Johnsonin puoliso
Molly Caudery (s. 2000), englantilainen seiväshyppääjä
Molly Holly, oik. Nora Kristina Benshoof (s. 1977), yhdysvaltalainen showpainija
Molly Lohman (s. 1996), yhdysvaltalainen lentopalloilija
Molly Nutley (s. 1995), ruotsalainen näyttelijä ja ohjaaja
Molly Näsman, o.s. Rosenström (s. 1999), suomenruotsalainen poplaulaja
Molly Quinn (s. 1993), yhdysvaltalainen näyttelijä
Molly Ringwald (s. 1968), yhdysvaltalainen näyttelijä, laulaja ja tanssija
Molly Sandén (s. 1992), ruotsalainen laulaja
Molly Schaus (s. 1988), yhdysvaltalainen jääkiekkomaalivahti
Molly Seidel (s. 1994), yhdysvaltalainen kestävyysjuoksija
Molly Shannon (s. 1964), yhdysvaltalainen näyttelijä ja koomikko
Molly Smitten-Downes (s. 1985), englantilainen laulaja
Molly Stanton (s. 1980), yhdysvaltalainen näyttelijä
Molly Sterling (s. 1998), irlantilainen laulaja
Molly Tay (s. 1952), malesialainen uimari
Molly Thompson-Smith (s. 1997), brittiläinen ammattilaiskiipeilijä
Kuvitteellisia Molly-nimisiä

Molly, Nirvana-yhtyeen laulussa Molly's Lips
Molly Bloom, James Joycen romaanin Odysseus henkilöhahmo.
Molly of Denali, samannimisen animaatiosarjan päähenkilö
Molly Flynn, tilannekomediasarjassa Mike & Molly
Molly Jones, The Beatlesin Ob-La-Di, Ob-La-Da kappaleen toinen päähenkilö
Molly Malone, irlantilaisen samannimisen laulun surullinen sankaritar
Molly Moon, Georgia Byngin samannimisen kirjasarjan päähenkilö
Molly McGee, yhdysvaltalaisessa radiokomediasarjassa Fibber McGee and Molly
Molly Weasley, hahmo Harry Potterissa
Aiheesta muualla

Kuvia tai muita tiedostoja aiheesta Molly Wikimedia Commonsissa
Naumburgin katedraali

Naumburgin katedraali
Naumburgin katedraali (saks. Naumburger Dom St. Peter und St. Paul) on luterilainen katedraali Naumburgissa Saksassa. Se oli Naumburg-Zeitzin hiippakunnan tuomiokirkko vuoteen 1615 asti. Katedraalin rakentaminen aloitettiin 1000-luvulla. Sen arkkitehtuurissa yhdistyvät gotiikka ja romaaninen tyyli. Katedraali on ollut Unescon maailmanperintökohde vuodesta 2018.
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Mount San Antonio

Mount San Antonio
Kuva Mount San Antonion etelärinteeltä vuonna 2010.
| --- | --- |
Sijainti:   Yhdysvallat
Vuoristo:  San Gabriel Mountains
Korkeus merenpinnasta:  3 068 m
Prominenssi:  1 897  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount San Antonio, puhekielessä myös Mount Baldy, on San Gabriel Mountainsin korkein huippu Kaliforniassa ja samalla Los Angelesin piirikunnan korkein kohta. Vuoren toisinaan lumipeitteisen huipun voi nähdä kirkkaalla säällä. Huippu on pyramidin muotoinen ja sen eteläinen rinne on huomattavasti pohjoista jyrkempi. Huipulle johtaa useita vaellusreittejä jokaisesta ilmansuunnasta.
Maantiede

Mount San Antoniolla, tai kuten paikalliset sitä kutsuvat, Mount Baldylla, on kaksi huippua. Primäärinen huippu kohoaa 3 068 metrin (10 064 ft) korkeuteen, ja sekundäärinen huippu, West Baldy 3 044 metrin (9 988 ft) korkeuteen. Vuori on myös Los Angelesin ja San Bernadinon piirikuntien raja ja kuuluu Angelesin kansallispuistoon (Angeles National Forest). Vuoren etelärinteeltä vedet laskevat San Antonio Creek'iin ja pohjoisrinteeltä Lytle Creek'iin. Molemmat ovat osa Santa Anan vedenjakaja-aluetta. San Antonio Creek virtaa syvässä kanjonissa ja siinä on useita vesiputouksia, viimeisin niistä korkeudeltaan 23 metriä.
Historia

Tammikuussa 2023 englantilainen näyttelijä Julian Sands katosi lähdettyään vaeltamaan yksin Mount San Antonion alueella. Hänen ruumiinsa löydettiin vasta viisi kuukautta myöhemmin.
Aiheesta muualla

Opas alueen retkeilymahdollisuuksiin
Kuvia tai muita tiedostoja aiheesta Mount San Antonio Wikimedia Commonsissa
Mubarak Shah

| Mitalit> Maa:   Pakistan.Miesten yleisurheilu.Aasian kisat  | Mitalit> Maa:   Pakistan.Miesten yleisurheilu.Aasian kisat  | Mitalit> Maa:   Pakistan.Miesten yleisurheilu.Aasian kisat  | Maa:   Pakistan> Miesten yleisurheilu. |
| --- | --- | --- | --- |
|  Kultaa | Tokio 1958 | 3 000 m esteet |  |
|  Kultaa | Jakarta 1962 | 5 000 m |  |
|  Kultaa | Jakarta 1962 | 3 000 m esteet |  |
|  Hopeaa | Tokio 1958 | 10 000 m |  |
Mubarak Shah (24. kesäkuuta 1930 Dhok Badhal – 19. tammikuuta 2001) oli pakistanilainen yleisurheilija, joka kilpaili kestävyys- ja estejuoksussa.
Shah voitti Aasian kisoissa 1958 kultaa 3 000 metrin esteistä ja hopeaa 10 000 metriltä. Hän oli samana vuonna Brittiläisen imperiumin ja kansainyhteisön kisoissa kymmenes kuuden mailin matkalla ja 20. kolmella maililla. Shah kilpaili Rooman olympialaisissa 1960 5 000 metrillä ja 3 000 metrin esteissä, mutta putosi molemmissa lajeissa ensimmäisellä kierroksella. Hän sai matkoilta kultaa Aasian kisoissa 1962 ja oli estejuoksussa kymmenes kansainyhteisön kisoissa samana vuonna. Shah osallistui vuoden 1962 kansainyhteisön kisoissa myös kolmelle mailille, mutta joutui keskeyttämään.
Henkilökohtaiset ennätykset

Lähde: Sports-Reference
5 000 m: 14.27,2 (1962)
3 000 m esteet: 8.57,90 (1962)
Nangola

| Nangola |
| --- | --- |
 Nangola
 Koordinaatit: 12°40′13″N, 6°36′14″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  18 600
Infobox OKVirheellinen NIMI-arvo: 
Nangola on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 35 kilometriä Dioïlasta koilliseen. Kunnassa on 18 600 ja kylässä 4 200 asukasta (vuonna 2009, väestönlaskenta).
Nangolan kunta rajoittuu idässä Dioïlan piirin Dolendougoun, etelässä Kilidougoun, lännessä Kaladougoun, Wacoron ja Kérélan sekä pohjoisessa Ségoun alueen Barouélin piirin Konobougoun ja Gouendon kuntiin. Maisemaa leimaavat tasangot ja ylängöt. Etelässä virtaa Banijoki. Ilmasto on sudanilais-sahelilainen.
Kuntaan kuuluu 14 kylää. Asukkaat ovat etupäässä bambaroita, fulbeja ja soninkeja.
Nangolan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja puuvilla. Tuotantoeläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä.
MySims

| MySims |
| --- | --- |

Kehittäjä:  Electronic Arts
Julkaisija:  Electronic Arts
Jakelija:  Electronic Arts ja Nintendo eShop
Pelisarja:  MySims
Pelimoottori:  Havok
Julkaistu:   18. syyskuuta 2007  21. syyskuuta 2007  27. syyskuuta 2007
Lajityyppi:  simulaatiopeli
Pelimuoto:  yksinpeli
Ikäluokitus:  PEGI: 3+
Alusta:  Wii, Microsoft Windows
Lisenssi:  Suljettu lisenssi
Jakelumuoto:  12 cm optinen levy (Wii)
Lisää peliartikkeleitaVideopelien teemasivulla
Infobox OK  : 
MySims on Microsoft Windowsille, Wii-konsolille ja DS-pelikonsolille tehty simulaatiopeli. Peli on jatko-osa The Sims-pelisarjalle, mutta eroaa monilla tavoilla edellisistä sim-peleistä niin ulkoasun, kuin peli-ideansa vuoksi. Pelaaja luo simin samaan tyyliin kuin sarjan muissakin peleissä, ja valitsee tälle sitten sukupuolen ja nimen. Ihmissuhteet ovat sivuosassa, mutta silti hyvin tärkeitä pelin etenemiselle vaikka peliä voi pelata loputtomiin.[lähde? ]
Mustalampi (Jyväskylä, Myllyjärvi)

| Mustalampi |
| --- | --- |
 Mustalampea pohjoisesta nähtynä.
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°12′48″N, 25°40′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskujoki:  oja Köyhänojaan
Järvinumero:  14.232.1.002
Mittaustietoja
Pinnankorkeus:  176,8 m  
Pituus:  250 m  
Leveys:  100 m  
Rantaviiva:  0,59 km  
Pinta-ala:  1,458 ha  
Saaria:  ei saaria 
 fiMustalampi 
Mustalampi on Keski-Suomessa Jyväskylässä Ylä-Myllyjärven asuinalueen lähellä sijaitseva lampi.
Maantietoa

Lammen pinta-ala on 1,5 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä. Lammen rannat ovat suomaata. Niillä ei ole rakennuksia, mutta hieman lounaampana Ladun majalle mentäessä on maankaatopaikka.
Luontoarvoja

Mustalammen luoteispuolella sijaitsee tilavuudeltaan Suomen suurin kuusi (10,18 m³).
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) se kuuluu. Lammen vedenpinnan korkeus on 176,8 metriä mpy. Lammen laskuoja alkaa sen pohjoispäästä ja yhtyy noin kahden kilometrin päässä valtatien 18 kohdalla, Myllyjärven asuinalueen pohjoispuolella Köyhänojaan, joka puolestaan laskee Jyväsjärveen.
Historiaa

Vuonna 1831 Mustalammen lähelle perustettiin samanniminen tila, jolla oli takamaita myös Yläisen Kotajärven lähellä. Tila ei esiinny enää vuoden 1922 peruskartalla.
Neuroosi (yhtye)

| Neuroosi> Tiedot |
| --- | --- |
Toiminnassa:  1979–1980
Tyylilaji:  punk
Kotipaikka:  Suomussalmi, Suomi
Laulukieli:  suomi
Jäsenet:  Osmo Tapio Räihälä, laulu   Pasi Keränen, kitara   Pertti Teeriniemi, basso   Esa Sormunen, rummut   Mikko Keränen, kitara  
Infobox OKNimi-testi OK: 
Neuroosi oli suomussalmelainen punkyhtye 1970–1980-lukujen taitteesta, joka julkaisi vuonna 1980 yhden omakustannesinglen. Yhtyeen ainoalla levyllä nimeltä Rock Against Seija Isosaari julkaistiin kaksi kappaletta joista B-puolella oleva on perinteinen suomalainen kansanlaulu "Suutarinemännän kehtolaulu". A-puolella olevalla kappaleella "Rock Against Seija Isonsaari" kapinoitiin Suomussalmen silloista nuorisosihteeriä Eija Soinsaarta vastaan. Kappale on mukana Svart Recordsin vuonna 2017 julkaisemalla Kuoleman tappaneet -kokoelmalla, joka esittelee 1970- ja 1980-lukujen taitteen vähemmälle huomiolle jäänyttä suomalaista punk rockia. Alkuperäisestä levystä on tullut punk-levyjen keräilijöille tärkeä keräilykohde.
Møllergata

Møllergata on Oslossa St. Hanshaugenin kaupunginosassa sijaitseva katu, joka alkaa Stortorvetin kulmasta ja kulkee muun muassa Youngstorgetin ohi päättyen Hausmanns gaten risteykseen, jonka kanssa se yhdistyy pohjoiseen kulkevaksi Maridalsveieniksi.
Kuvia

Møllergata 15: ravintola Justisen, joka sai nimensä aiemmin vieressä toimineen oikeusministeriön mukaan. Talo on rakennettu 1800-luvun alussa.
Møllergata 19: kaupungin entinen pääpoliisiasema (J. W. Nordan, 1866)
Møllergata 26:n seinässä oleva kyltti kertoo Viron pakolaishallituksen aloittaneen toimintansa kyseisessä osoitteessa 12. tammikuuta 1953.
Møllergata 30: Pyhän Edmundin kirkko (Paul Due ja Bernhard Steckmest, 1884)
Møllergata 49:ssä sijaitseva koulu (J. W. Nordan, 1861). William Farre perusti tänne Norjan ensimmäisen kouluorkesterin (norj. skolekorps) vuonna 1901. Koulun yhteydessä toimii koulumuseo.
Katunäkymää noin 1870-luvulla.
Heinäkuun 2011 terrori-iskun jälkeä Møllergatalla.
Aiheesta muualla

Kuvia tai muita tiedostoja aiheesta Møllergata Wikimedia Commonsissa
Musteloitsu

| Musteloitsu> Tintenblut |
| --- | --- |

Alkuperäisteos
Kirjailija:  Cornelia Funke
Kieli:  saksa
Genre:  fantasiakirjallisuus
Julkaistu:  2005
Suomennos
Suomentaja:  Marja Kyrö
Kustantaja:  Otava
Julkaistu:  2006
Ulkoasu:  kovakantinen, sidottu
Sivumäärä:  666
ISBN:  951-1-21204-4
Sarja: Mustesydän
Edeltävä:  Mustesydän
Seuraava:  Mustemaailma
Löydä lisää kirjojaKirjallisuuden teemasivulta
Musteloitsu on Cornelia Funken kirjoittama fantasiatrilogian toinen osa. Sen ensimmäinen osa on nimeltään Mustesydän ja kolmas Mustemaailma. Trilogian ensimmäisestä osasta on tehty elokuva, joka sai ensi-iltansa vuonna 2009.
Aiheesta muualla

Kirjasampo
Risingshadow
Maigret

| Jules Maigret |
| --- | --- |
 Pieter d'Hontin tekemä Maigret-patsas Delfzijlissä, Alankomaissa
Luoja(t):  Georges Simenon
Näyttelijä(t):   Charles Laughton  Bruno Cremer  Jean Gabin  Jean Richard  Gino Cervi  Michael Gambon  Rupert Davies  Basil Sydney  Maurice Denham  Rowan Atkinson 
Ensi- esiintyminen:  Pietr-le-Letton (1931)
Henkilötiedot
Status:  komisario
Ammatti:  poliisi
Sukupuoli:  mies
Suhteet
Puoliso(t):  Henrietta Maigret
Infobox OKNimi-testi OK: 
Maigret eli komisario Jules Maigret on kirjailija Georges Simenonin kirjojen kuvitteellinen henkilö. Maigret piippuineen on perinteinen rikos- eli poliisikirjallisuuden etsivä. Useimmissa romaaneissa hän on murharyhmän päällikkö. Hän luottaa työssään yleensä intuitioonsa, mutta joskus oikeille jäljille hänet vievät tekniset menetelmät. Hänen tapoihinsa kuuluu myös pistäytyä pieniin kahviloihin nauttimaan yleensä olutta tai konjakkia veden kera, joskus esimerkiksi pastista. Simenon kirjoitti 1931–1972 kaikkiaan 84 Maigret-romaania. Kirjoista neljä Simenon kirjoitti salanimellä Christian Brulls, muut omalla nimellään. Lähes kaikki Simenonin nimellä julkaistut Maigret-kirjat on suomennettu.
Elämäkerta

Jules Maigret syntyi Saint-Fiacressa vuonna 1884, tosin Simenonin kirjoista löytyy muitakin syntymävuosia. Hänen isänsä oli maanviljelijä, isohkon tilallisen pehtori. Isän kuolema katkaisi Maigret’n lääketieteen opinnot. Hänen isänsä suhteet auttoivat häntä nousemaan passipoliisista rikospoliisiksi. Hän on naimisissa Louisen kanssa. Kirjassa l’Amoureux de Madame Maigret tosin nimeksi mainitaan Henrietta. Perheessä ei ole lapsia, mikä oli rouva Maigret’lle vaikea asia.
Kuten salapoliisiromaaneissa on tapana, Maigret’n tutkimukset ovat yleensä menestyksekkäitä. Hänen menetelmänsä on antaa todisteiden virran viedä kohti pääepäiltyjä. Heidän luonaan hän seuraa perheen tai muun sellaisen toimintaa, kunnes avainasia putoaa kohdalleen. Maigret’n bravuuri ovat pitkät kuulustelut, joissa puhumattomat epäillyt murtuvat. Maigret’n työpäivän kulku kuvataan tarkasti. Usein tarinoissa esiintyy etsivien käskynjako, hikinenselvennä kuulusteluhuone, epäiltyjen ja usein vastentahtoisten todistajien kuulustelut, oluen ja voileipien tilaaminen Brasserie Dauphinesta, piipunpoltto ja calvadosin juominen yöhön venyvässä työskentelyssä.
Pikku erikoisuutena mainitaan, että Maigret ilahtuu aina, jos hänen työmatkallaan bussissa sattuu olemaan avoin takasilta, sillä siellä voi piippua polttaa vapaasti.